Scrisoare de informare privind organizarea

Olimpiadei naționale de limba și literatura română- faza județeană

Vă informăm că sâmbătă, 9 martie 2024, va avea loc etapa județeană a Olimpiadei naționale de limba și literatura română (clasele V-XII), organizată în conformitate cu *Metodologia-cadru de organizare și desfășurare a competițiilor școlare, aprobată prin OME 3123/09.02.2022,* conform Anexei 1, cu *Regulamentul specific privind organizarea şi desfăşurarea Olimpiadei naționale de limba și literatura română – clasele V-VIII* (Nr. 25226/09.02.2024) și cu *Regulamentul specific privind organizarea și desfășurarea Olimpiadei naționale de limba și literatura română - clasele IX—XII* (Nr. 25007/07.02.2023).

Școala Gimnazială „Alexandru Ioan Cuza” Bacău va găzdui etapa județeană (atât pentru nivelul gimnazial, cât și pentru nivelul liceal).

Toate cadrele didactice care au elevi calificați la etapa județeană au obligația de a participa ca evaluatori, indiferent de numărul de elevi coordonați.

Vineri, 8 martie 2024, după ora 1600, vor fi afișate listele cu repartizarea elevilor pe săli (la avizierul Școlii Gimnaziale „Alexandru Ioan Cuza” Bacău).

Proba va începe la ora 1000, accesul elevilor în săli realizându-se în intervalul 900-930. Elevii se vor legitima cu carnetul de elev cu fotografie, vizat pe anul școlar în curs/cartea de identitate; acordurile GDPR ale elevilor vor fi aduse de elevi și predate comisiei organizatoare în ziua olimpiadei.

Calificarea elevilor la faza națională este condiționată de obținerea a minimum 85 de puncte.

În cazul în care primul punctaj este primit de mai mulți elevi, în vederea selecției elevului care va participa la națională, se vor aplica pentru departajare criterii specifice (departajare în funcție de punctajul de la subiectul al III-lea; dacă sunt punctaje identice la subiectul al III-lea, departajarea se face în funcție de punctajul de la subiectul al II-lea).

Participanților NU le este permis să părăsească sala de concurs având asupra lor subiectele probei la care participă. Rezultatele inițiale se vor afișa la avizierul centrului județean și pe site-ul IȘJ Bacău, după finalizarea evaluării, în cursul zilei de 9 martie 2024, după ora 2100. Eventualele contestații se vor depune la secretariatul Școlii Gimnaziale „Alexandru Ioan Cuza”, luni, 11.03.2024, între orele 1200-1530. Nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză. Rezultatele finale se vor afișa la avizierul școlii și pe site-ul IȘJ marți, 12.03.2024, ora 1800.

Organizatorii vor fi prezenți în ziua competiției la Școala Gimnazială „Alexandru Ioan Cuza” Bacău la ora 800, profesorii asistenţi vor veni la ora 840, iar profesorii evaluatori, la ora 1345.

Inspectori școlari de specialitate,

prof. Vornicu Ana-Ioana

prof. dr. Nistor Dorel